Creóse dempués de que la ONX respondiera a la llamada que'l gobiernu exipciu fixera'l 6 d'abril de 1959 pa salvar los monumentos de Nubia. En xineru de 1975 la Autoridá Xeneral Exipcia d'Antigüedaes pidió a la UNESCO l'asistencia pa la creación de museos onde depositar los materiales, y l'organismu internacional creó un comité pa establecer museos en El Cairu y Asuán. El 4 de febreru de 1986 púnxose la primer piedra. Anguaño tien 50.000 metros cuadraos nun edificiu de trés plantes.